Dgiâbl'ye

Lé Dgiâbl'ye (;   Djablle, Diablle;  Djably; du Grèc διαβολος "mêdiseux") est, s'lon des r'ligions, l'Malîn Esprit tch'est l'enn'mîn du Bouôn Dgieu. Parfais y'a un grand Dgiâbl'ye, ou eune racachie dé dgiâbl'yes et dgiâbliotîns.

Dans la Chrêtchienneté, ch'est l'Satan (du Hébreu: l'chein tch'oppose) et nou raconte qu'lé Dgiâbl'ye soulait êt' un ange èrbêle tchi fut fliantchi hors des Cieux pouor sén ordgi acanté ses parchonnièrs et tchi préside l'Enfé.

S'lon la crianche lé Dgiâbl'ye est l'seigneu des chorchièrs.

Lé Dgiâbl'ye est mênommé étout:
  Pid-Froutchi
  Lé Forteune
  L'Malîn
  L'Nic, ou l'Vièr Nic
  L'Îndîngne;  l'Indigne, l'Den
  Lé Viaer Naer

 Ditons 
 Jèrriais 
 Lé Dgiâbl'ye et l'monde sont couôsîn gèrmains
 Vaut mus aver affaithe au Dgiâbl'ye qu'à ses anges
 Quand pêtcheux et chasseux s'sont riches lé Dgiâbl'ye es'sa Minnistre
 Si nou veurt mangi auve lé Dgiâbl'ye i' faut eune longue tchulyi
 Lé Dgiâbl'ye est bouon à tchi i' n'a qu'à faithe
 Quand les fil'yes sûffl'yent lé dgiâbl'ye s'êhuque
 D'êcrivains et d'avocats, lé Dgiâbl'ye fait un grand amas
 Auve les Méthodistes et l's avocats lé Dgiâbl'ye n'a autchun embarras
 Pouortchi vouler râser l'Dgiâbl'ye s'i' n'a pon d'barbe?
 Faithe lé Dgiâbl'ye et chèrchi pouor la Reine
 pus embêté qu'lé Dgiâbl'ye sus eune chiviéthe
 Ch'est l'dgiâbl'ye tchi bat sa femme et mathie sa fil'ye
 Lé Dgiâbl'ye n'y r'connaîtrait pon sa grand'méthe
 Ch'est Satan tchi s'fait mouaine

 Guernésiais 
 I' n'vaut pas les breies du djablle
 A quànd les filles suffllent lé djablle s'éhuque
 F'rine du djablle s'en va en bran
 Comme Saint Paterne, tu féras pâlir lé Djablle

Category:Èrligion